CELEX: 32016R1947
Language: lt
Date: 2016-10-25 00:00:00
Title: 2016 m. spalio 25 d. Komisijos įgyvendinimo reglamentas (ES) 2016/1947, kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [Tome des Bauges (SKVN)]

8.11.2016   
            
            
               LT
            
            
               Europos Sąjungos oficialusis leidinys
            
            
               L 300/8
            
         KOMISIJOS ĮGYVENDINIMO REGLAMENTAS (ES) 2016/1947
   2016 m. spalio 25 d.
   kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [Tome des Bauges (SKVN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:
   
               (1)
            
            
               remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Prancūzijos pateiktą saugomos kilmės vietos nuorodos „Tome des Bauges“, kuri įregistruota Komisijos reglamentu (EB) Nr. 503/2007 (2), specifikacijos pakeitimo paraišką;
            
         
               (2)
            
            
               2015 m. balandžio 10 d. raštu Prancūzijos institucijos pranešė Komisijai, kad, remdamosi Reglamento (ES) Nr. 1151/2012 15 straipsnio 4 dalimi, iki 2019 m. gruodžio 31 d. suteikė pereinamąjį laikotarpį dviem Prancūzijos teritorijoje įsikūrusiems ekonominės veiklos vykdytojams, kurie atitinka tame straipsnyje nustatytas sąlygas. Vykstant nacionalinei prieštaravimų pateikimo procedūrai šie ekonominės veiklos vykdytojai, kurie iki paraiškos pateikimo nuolat, teisėtai ir ne trumpiau kaip penkerius metus prekiavo produktu „Tome des Bauges“, pateikė prieštaravimą dėl minimalios pieninių Abondance ir Tarentaise veislių karvių procentinės dalies bandose, nurodydami, kad jiems reikia daugiau laiko savo bandų sudėčiai pritaikyti. Šie ekonominės veiklos vykdytojai – tai GAEC du Grand Colombier, Leyat, 73340 Aillon-le-Vieux, France; ir EARL Champtallon, le Mas Dessous, 73340 Aillon-le-Jeune, France (3);
            
         
               (3)
            
            
               remiantis Reglamento (ES) Nr. 1151/2012 53 straipsnio 2 dalies nuostatomis, šis pakeitimas yra reikšmingas, todėl pakeitimo paraišką Komisija paskelbė Europos Sąjungos oficialiajame leidinyje
                   (4), kaip reikalaujama minėto reglamento 50 straipsnio 2 dalies a punkte;
            
         
               (4)
            
            
               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl šis specifikacijos pakeitimas turi būti patvirtintas,
            
         PRIĖMĖ ŠĮ REGLAMENTĄ:
   1 straipsnis
   
      Europos Sąjungos oficialiajame leidinyje paskelbtas pavadinimo „Tome des Bauges“ (SKVN) specifikacijos pakeitimas patvirtinamas.
   2 straipsnis
   Pagal 1 straipsnį suteiktai apsaugai taikomas pereinamasis laikotarpis, kurį Prancūzija suteikė remdamasi Reglamento (ES) Nr. 1151/2012 15 straipsnio 4 dalimi to straipsnio sąlygas atitinkantiems ekonominės veiklos vykdytojams.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. spalio 25 d.
      
         
            Komisijos vardu
         
         
            Pirmininko pavedimu
         
         Phil HOGAN
         
            Komisijos narys
         
      
   
   
      (1)  OL L 343, 2012 12 14, p. 1.
   
      (2)  2007 m. gegužės 8 d. Komisijos reglamentas (EB) Nr. 503/2007 dėl tam tikrų pavadinimų registracijos Saugomų kilmės vietos nuorodų ir saugomų geografinių nuorodų registre (Pohořelický kapr (SKVN), Žatecký chmel (SKVN), Pomme du Limousin (SKVN), Tome des Bauges (SKVN)) (OL L 119, 2007 5 9, p. 5).
   
      (3)  2015 m. kovo 26 d. Įsakas Nr. 2015–347, 2015 m. kovo 28 d.Prancūzijos Respublikos oficialusis leidinys.
   
      (4)  OL C 433, 2015 12 23, p. 4.